open-index/open-wikipedia-markdown huggingface dataset:
קסם בלתי נשלט

**קסם בלתי נשלט** (באנגלית: **Upside-Down Magic**) הוא סרט טלוויזיה אמריקאי, מסוגת פנטזיה, שמבוסס על סדרת הספרים "קסם לא נורמלי" מאת שרה מלינובסקי, לורן מירקל ואמילי ג'נקינס. הסרט בוים על ידי ג'ו נוסבאום, נכתב על ידי ניק פוסטאי וג'וש א. כגן, והופק על ידי Resonate Entertainment ו-Bad Angels Productions. בסרט מככבים איזבלה רוז, סאיינה אגודונג, ויקי לואיס, קייל הווארד, אלי סמוחי, אליסון פרננדז ומקס טורינה.

הסרט, המשמש כסרט ה-109 של סרטי ערוץ דיסני, שודר לראשונה בארצות הברית בערוץ דיסני ב-31 ביולי 2020. בישראל הסרט שודר לראשונה בערוץ דיסני ישראל ב-28 באוגוסט 2020 עם תרגום עברי. אורך הסרט הוא כ-96 דקות, ושפת המקור שלו היא אנגלית.

## תקציר העלילה
הסרט עוקב אחר נורי הוראס בת ה-13 וחברתה ריינה קרוואג'ל, שמתחילות ללמוד בבית ספר יוקרתי לקסמים. ריינה מתקבלת לכיתת הכבוד של המשלהבים (אלו שמסוגלים לשלוט באש), ואילו נורי, עקב אי יכולתה להפוך לחתול למשך 6 שניות, נשלחת לכיתת ה-ק.ב.נ (ראשי תיבות של קסם בלתי נשלט), יחד עם פפר, תלמידה שבמקום להעיף דברים לכיוונה דוחפת אותם ממנה, אליוט, משלהב שיודע להפיק רק עשן, אך לא אש, ואנדרס, ילד שקט שמצליח לעוף אך לא לנחות, במטרה שיפסיקו להיתאמן על כוחות הקסם שלהם, כדי שיאבדו אותם, בגלל הפחד של צוות בית הספר מפני רוח הצללים, הנוטה להישתלט על תלמידי ה-ק.ב.נ. נורי, פפר, אליוט ואנדרס מתחילים להיתאמן על כוחות הקסם שלהם בסודיות, בעזרת המורה שלהם, המתגלה כ-ק.ב.נ בעצמו. בינתיים, תלמידה בשם שנדרה מתחילה לרדוף את ריינה, ולבסוף רוח הצללים משתלטת על ריינה והיא מתחילה לתקוף את בית הספר ביום המייסדים. לאחר שכל בתי הספר נכשלים בהתמודדות מול ריינה, ה-ק.ב.נ. מביסים אותה והיא חוזרת לעצמה. הסיפור נגמר בכך שכיתת ה-ק.ב.נ מבוטלת, ותלמידיה נשלחים ללמוד בבתי הספר הרגילים לקסם שבאקדמיה.

## דמויות ושחקנים
* **נורי הוראס** (איזבלה רוז)
* **ריינה קרוואג'ל** (סאיינה אגודונג)
* **המנהלת נייטסלר** (ויקי לואיס)
* **באד שריף** (קייל הווארד)
* **אליוט כהן** (אלי סמוחי)
* **פפר פן** (אליסון פרננדז)
* **אנדרס פאדילו** (מקס טורינה)
* **פרופסור ארגון** (סינתיה מקוויליאמס)
* **פרופסור האן** (אליין קאו)
* **צ'נדרה** (יסמין פלטשר)
* **פרופסור לואיס** (אמיתי מרמורשטיין)
* **פיליפ** (קאלום איירלי)
* **אוגוסטוס** (ג'יימי קליאיקה)
* **ליאו** (ריקרדו אורטיס)
* **קיילה** (ולנסיה בודיאנטו)
* **מר קרוואג'ל** (ג׳ייסון אסונציון)

## קישורים חיצוניים

## הערות שוליים

קטגוריה:סרטים אמריקאיים מבוססי ספרים
קטגוריה:סרטי פנטזיה אמריקאיים
קטגוריה:סרטי טלוויזיה אמריקאיים
קטגוריה:ערוץ דיסני: סרטי מקור
קטגוריה:סרטים באנגלית
קטגוריה:סרטי 2020
קטגוריה:סרטים על קסמים ואשליות
יחסי בוטסואנה–רוסיה

[ממוזער|שגרירת בוטסואנה מגישה את [כתב האמנה|כתב ההאמנה שלה לנשיא רוסיה ולדימיר פוטין, 2007]]
**יחסי בוטסואנה–רוסיה** הם יחסי החוץ בין בוטסואנה לרוסיה. היחסים בימינו בין המדינות מתוארים כידידותיים וארוכי שנים.

לדברי שר החוץ, רוסיה הייתה אחת המדינות הראשונות שקיימו יחסים דיפלומטיים מלאים עם בוטסואנה.

## יחסי בוטסואנה–ברית המועצות
בוטסואנה וברית המועצות כוננו יחסים דיפלומטיים ב-6 במרץ 1970, והעניינים הסובייטים טופלו בתחילה באמצעות שגרירות ברית המועצות בלוסקה, זמביה. למרות גישתה הפרו-מערבית, בוטסואנה השתתפה באולימפיאדת הקיץ של 1980, כשהופיעה לראשונה במשחקים האולימפיים במוסקבה. כמו כן, ב-14 בינואר 1977, לאחר התקפות על בוטסואנה בידי רודזיה הדרומית, הצטרפה ברית המועצות להחלטה 403 של מועצת הביטחון של האו"ם כדי לגנות את הפיגועים.

## היחסים בין שתי המדינות
שיתוף פעולה כלכלי ומסחרי בין רוסיה לבוטסואנה נקבע על ידי הסכם הסחר משנת 1987 וההסכם לשיתוף פעולה כלכלי וטכני משנת 1988. ממשלת הפדרציה הרוסית וממשלת הרפובליקה של בוטסואנה חתמו בספטמבר 1999 על ההסכם לשיתוף פעולה תרבותי, מדעי וחינוכי. רוסיה ובוטסואנה קיימו שיתופי פעולה פוריים במגוון תחומים, במיוחד בפיתוח משאבי אנוש. ורוסיה עדיין מציעה מלגה רבה יותר בענפי מפתח כמו בריאות, שחווה כיום מחסור קריטי בכוח אדם. בוטסואנה היא גם אחת המדינות בהן אזרחי רוסיה אינם זקוקים לויזה. רוסיה מחזיקה בבוטסואנה שגרירות בגאבורונה, בעוד שבוטסואנה מיוצגת ברוסיה באמצעות שגרירותה בסטוקהולם, שוודיה וקונסוליית כבוד במוסקבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן – פפואה גינאה החדשה

ממוזער|שגרירות פפואה גינאה החדשה בטוקיו
**יחסי יפן–פפואה גינאה החדשה** הם יחסי החוץ בין יפן לפפואה גינאה החדשה.

## סקירה כללית
במלחמת העולם השנייה כבשו יפן לראשונה את רבאול ב-23 בינואר 1942 וביצרו אותה. אחר כך כבשה יפן כשני השלישים הצפוניים של גינאה החדשה. הולנד, בריטניה ואוסטרליה המשיכו להילחם בהם והחל מ-1943 נחתו גם חילי צבא ארצות הברית בצפון מזרח האי מתוך תוכנית שנועדה לכבוש רק את חופו הצפוני של האי. הדבר בוצע בהצלחה עד 1945 אבל הקרבות נמשכו עד סוף המלחמה. ב-15 באוגוסט 1945 נכנעו היפנים ברבאול.

היחסים הדיפלומטיים בין יפן לפפואה גינאה החדשה כוננו ב-16 בספטמבר 1975, התאריך בו פפואה גינאה החדשה קיבלה את עצמאותה. יפן מחזיקה בפפואה גינאה החדשה שגרירות בפורט מורסבי, ואילו פפואה גינאה החדשה מחזיקה ביפן שגרירות בטוקיו. פפואה-גינאה החדשה היא כיום הנהנית הגדולה ביותר של סיוע חוץ יפני ב. ביקורים ברמת השרים תכופים בין המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טקס הסלנה

[שמאל|ממוזער|250px|טקס ההסלנה נערך לכבוד הטיסה הראשונה של [חברת תעופה|חברת התעופה ריינאייר בנמל תעופה של רייקה בשנת 2011]]
[שמאל|ממוזער|250px|ספינת כיבוי אש עורכת טקס ההסלנה לכבוד ספינת [צי ארצות הברית USS Vandegrift ליד גשר הפלדה בנמל פורטלנד, מדינת אורגון]]
**טקס הסלנה (התזת סילוני מים)** הוא טקס הצדעה והוקרה מסורתי המציין אירוע משמעותי בתעופה או בצי וחיל ים.

בתעופה, הטקס מתבצע כאשר מטוס מתקדם על הקרקע תחת סילוני מים המותזים עליו מאחת או כמה כבאיות תעופיות.

בשדה תעופה, בדרך כלל מספר זוגי של כבאיות נעמדות במאונך לציר תנועת המטוס, בצדי מסלול הסעה או בצדי רחבת חנית מטוסים וסילוני מים מייצרים שורת קשתות מעל המטוס. נוצר דמיון סמלי לטקס חתונה תחת קשת הנישואין או קשת חרבות (בחתונות אנשי צבא).

מקובל לציין בטקס ההסלנה את הטיסה הראשונה (השקת קו טיסה חדש) או האחרונה של חברת תעופה מסוימת בנמל תעופה בו מתקיים הטקס, או הטיסה הראשונה או האחרונה של דגם מסוים של המטוס, או יציאה לגמלאות של קברניט הראשי או פקח טיסה ראשי ואירועים אחרים.

את טיסתו האחרונה של קונקורד מנמל התעופה הבינלאומי ג'ון פ. קנדי ציינו בטקס ההסלנה כאשר סילוני מים נצבעו בצבעי כחול, לבן ואדום.

לאחר ניצחונו של דונלד טראמפ בבחירות לנשיאות ארצות הברית 2016, נערך טקס ההסלנה בנמל התעופה לה גוארדיה לכבוד טיסתו הראשונה בתור נשיא ארצות הברית במטוס אייר פורס 1.

בצי, ברוב המקרים, את התזת סילוני מים מבצעים מספינת כיבוי אש. הטקס נערך לכבוד ביקור ראשון או אחרון של רב-חובל הספינה או פרישתו, או הפלגה הראשונה או אחרונה של הספינה, ביקור של ספינת מלחמה בנמל ואירועים חשובים אחרים.

## קישורים חיצוניים

* הקו החדש של האינאן איירליינס לשנזן שבסין הושק הבוקר, אתר IAS
* 
* 

הסלנה
קטגוריה:תעופה
קטגוריה:מונחים ימיים
4 Your Eyez Only

הוא אלבום האולפן הרביעי של הראפר האמריקאי ג'יי קול. האלבום יצא לאור ב-9 בדצמבר 2016, על ידי חברות התקליטים דרימוויל רקורדס, רוק ניישן ואינטרסקופ רקורדס. מתוך האלבום יצאו שני סינגלים.

האלבום הגיע למקום הראשון במצעד הבילבורד 200, וקיבל את תואר הפלטינה מאיגוד תעשיית ההקלטות האמריקאי.

## מילים ונושא
מבחינה לירית, האלבום עוקב אחר סיפורו של בחור צעיר העובר ממכירת קראק להתאהבות והקמת משפחה. ברצועה האחרונה, מתגלה כי הוא מת, ומרבית האלבום הוא קלטת שיצר לבתו להאזין לה לאחר שהוא נעלם. עם צאתו של האלבום, החלו תיאוריות לגבי המשמעות מאחוריו. אתר Genius פנה למקור המקורב לחברת דרימוויל רקורדס, שאישר כי העלילה עוסקת בחבר אמיתי של קול, המוצג באלבום תחת השם הבדוי ג'יימס כדי לשמור על פרטיותו. קייסי מילר מדיילי אמרלד תיאר את האלבום כ"מסע אחר רצועה של חווית התבגרות של אדם שחור באומה שלנו, ממפגש עם אלימות בגיל צעיר, סבל מדעות קדומות גזעיות בלתי נמנעות בחיים האמיתיים ובתקשורת והתמודדות עם מוות ותמותה. הוא גם דן בהתאהבות ובהבאת ילד לעולם, דבר שנותן לאלבום גם פן קל יותר, כי אחרי הכל לא הכל בחיים טרגי"

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ג'יי קול
קטגוריה:אלבומים באנגלית
קטגוריה:אלבומי קונספט
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי ג'יי קול
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
קטגוריה:אלבומי חברת דרימוויל רקורדס
דוד גטניו

**דוד גטניו** הוא קצין בצה"ל בדרגת אלוף-משנה, אשר מכהן  ראש מחלקת תבל באגף התכנון.

## ביוגרפיה
גטניו התגייס לצה"ל לחיל התותחנים. כיהן כמפקד גדוד 334, מפקד בא"ח תותחנים במסגרתו הקים את מיזם ״הורה שיודע״, בו הורי לוחמים משתפים מניסיונם הורי מתגייסים טריים. בהמשך הועלה לדרגת אלוף-משנה ומונה למפקד עוצבת התבור, במאי 2022 מונה למפקד בית הספר לתותחנות שדה.
באוקטובר 2025 מונה לראש מחלקת תבל
אביו הוא הצייר המנוח יוסף גטניו.
## קישורים חיצוניים

## הערות שוליים

קטגוריה:אלופי-משנה בצה"ל
קטגוריה:מפקדי גדודים בחטיבה 282
קטגוריה:מפקדי עוצבת התבור
קטגוריה:ישראלים שנולדו במאה ה-20
יערה זרד

**יערה זרד** (נולדה ב-כ"ז בניסן ה'תשמ"ח, 14 באפריל 1988) היא עיתונאית, פרשנית פוליטית, מגישה ופעילה חברתית ישראלית. מגישת התוכנית "חמש עם יערה זרד" בערוץ עכשיו 14. בעבר הייתה שדרנית ברדיו גלי ישראל.

## ביוגרפיה
זרד נולדה וגדלה בכפר סבא לשלום, איש צבא קבע, שעלה לישראל כבן חמש ממרוקו, ולאווה, עקרת בית, שעלתה לישראל מעיראק כחודש לאחר שנולדה – משפחה מסורתית. היא הצעירה משתי אחיותיה ואחיה.

למדה בתיכון רבין בעיר. שירתה בצה"ל במסגרת משטרת ישראל כשוטרת סיור.

לאחר שחרורה מצה"ל למדה בפקולטה לתקשורת באוניברסיטת אריאל וסיימה תואר ראשון בהצטיינות.

עם סיום לימודיה האקדמיים הצטרפה לעולם התקשורת והדיגיטל, כשבאחרון עסקה כחמש שנים. בתקשורת החלה את דרכה באתר "ערוץ הידברות" (ערוץ 97), ובעיתון "מקור ראשון".

בשנת 2016 נענתה להצעתו של נועם פתחי ועברה לעבוד ברדיו גלי ישראל כעורכת ומפיקה ראשית בתוכניתו החדשה עם יותם זמרי "פתחי וזמרי בעם" בשיתוף רדיו דרום, ובהמשך בתפקידים נוספים, בהם מנהלת מחלקת הדיגיטל. בשנת 2019 החלה בהגשת תוכניות, בהן תוכניתה "פעמיים הפוך" עם עו"ד מיכאל דבורין, וביולי 2020 תוכנית משותפת עם יאיר נתניהו בימי שישי.

בשנת 2020 החלה לעבוד בערוץ "עכשיו 14". הגישה את התוכניות "עכשיו כנסת", העוסקת בחדשות מהכנסת, ו"הערכת מצב". משמשת כפרשנית פוליטית בערוץ, ומגישה את התוכנית "חמש עם יערה זרד".

בבחירות לכנסת העשרים ואחת לקחה פסק זמן מהתקשורת ושימשה דוברת במטה ההסברה של הליכוד. בנובמבר 2019 נקראה למתן עדות במשטרה במסגרת פרשת החרמות הטלפונים הניידים של יועצי ראש הממשלה.

כבת ליוצאי עיראק, זרד פיתחה התעניינות בהיסטוריה של יהודי עיראק, בדגש על פרעות הפרהוד. 
היא חוקרת את האירוע, מתעדת עדויות ובודקת את נכונות הרשומות ביד ושם. בכל שנה בשבועות, היום בו מצוין הפרהוד, היא מעלה פוסט בנושא זה בפייסבוק ומנסה ליצור שיח ומודעות על מנת שהציבור יידע מה באמת קרה ליהודים בעיראק.

התנדבה במשך חמש שנים כחובשת במד"א במרחב ירקון וקרני שומרון.

## חיים אישיים
זרד רווקה, ומתגוררת בכפר סבא. מנהלת אורח חיים טבעוני. משנת 2020 החלה להתקרב ליהדות ולשמור שבת ומצוות.

## קישורים חיצוניים

* משה ויסטוך, פרויקט השו"ת עם יערה זרד, בעיתון שביעי
* אבנר שאקי, יערה זרד: "הוליכו אותנו שולל במשך שנים", באתר הידברות 12 במרץ 2020
* 

## הערות שוליים

קטגוריה:בוגרות אוניברסיטת אריאל בשומרון
קטגוריה:בוגרי אוניברסיטת אריאל בשומרון
קטגוריה:עיתונאיות ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:סגל גלי ישראל
קטגוריה:סגל ערוץ 20
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:כפר סבא: אישים
קטגוריה:סגל עכשיו 14
קטגוריה:טבעוניות ישראליות
קטגוריה:טבעוניות יהודיות
קטגוריה:ישראליות שנולדו ב-1988
קטגוריה:ישראלים שנולדו ב-1988
עונת 2020/2021 בליגה הלאומית

**עונת 2020/2021 בליגה הלאומית** הייתה העונה ה-22 של הליגה הלאומית כליגה השנייה בחשיבותה בכדורגל בישראל. העונה החלה ב-27 באוגוסט 2020, והסתיימה ב-24 במאי 2021.

לקראת עונה זו הצטרפו לליגה הלאומית הפועל רעננה וסקציה נס ציונה, אשר ירדו מליגת העל, והפועל אכסאל והפועל כפר שלם שעלו מליגה א'.

בסיום העונה העפילו הפועל נוף הגליל והפועל ירושלים לליגת העל ואילו הפועל כפר שלם הפועל אכסאל נשרו לליגה א', בתחילה הייתה הפועל פתח תקווה צריכה לנשור לליגה א', אך בעקבות אי יכולתה של הפועל איכסל לעמוד בתנאי הבקרה התקציבית, הורדה האחרונה לליגה א' ופתח תקווה נשארה בליגה.

עקב התפרצות נגיף הקורונה בישראל, חלו הגבלות מתחילת העונה על משחקי עונה זו - שרובה התקיימה ללא קהל, כאשר בהדרגה הקהל הוחזר למגרשים עם כמויות מוגבלות בהתחלה, ולקראת סוף העונה במהלך הפלייאוף גם נפתח מבצע שומר החומות שהגביל גם הוא על כניסת הקהל. 

יניב מזרחי מבית"ר תל אביב היה מלך השעריה עם 21 כיבושים.
## מבנה הליגה
* הליגה כללה 16 קבוצות.
* על ניצחון במשחק הוענקו שלוש נקודות, ואילו על תיקו הוענקה נקודה אחת. על הפסד לא הוענקו נקודות כלל.
* הליגה הורכבה משני שלבים:
# בשלב הראשון שיחקו ביניהן הקבוצות במסגרת שני סיבובים בני 15 משחקים כל אחד - 30 מחזורים בסה"כ. כך יצא שכל קבוצה שיחקה שני משחקים נגד כל אחת משאר הקבוצות - משחק בית ומשחק חוץ.
# בשלב השני, הליגה חולקה ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית שיחקו בינן לבין עצמן.

## קבוצות
להלן הקבוצות שהשתתפו בליגה הלאומית בעונת 2020/2021:

*בית"ר תל אביב בת ים צפויה לעבור בהמשך לאצטדיון העירוני בבת ים לאחר שישופץ לליגה הלאומית.
*הפועל אום אל פחם צפויה לחזור בהמשך לאצטדיון השלום באום אל פחם לאחר שישופץ לליגה הלאומית.
*מ.ס. כפר קאסם צפויה לחזור בהמשך למגרש אבו חמיד בעיר כפר קאסם לאחר שישופץ ויורחב לליגה הלאומית.

## שינויי מאמנים

## טבלת הליגה
### העונה הסדירה

### הפלייאוף העליון

### הפלייאוף התחתון

### משחק המבחן ללאומית
בסיום העונה נערך משחק מבחן לליגה הלאומית בין הפועל אום אל-פחם לבין מכבי יפו שסיימה במקום השני בליגה א' במחוז דרום וניצחה את מ.ס. טירה ממחוז צפון במשחק הגמר של פלייאוף העלייה בליגה א'.

## קישורים חיצוניים
* עונת 2020/2021 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2020 בישראל: כדורגל
קטגוריה:2021 בישראל: כדורגל
קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:אירועי ספורט שהושפעו ממגפת הקורונה
בן וייסמן

**בן וייסמן** (נולד ב-6 בפברואר 1977) הוא קצין צה"ל במילואים בדרגת אלוף-משנה, אשר שימש בתפקידו האחרון מפקד מחנה שבטה.
## ביוגרפיה
בן נולד וגדל בחיפה. בן לאב מהנדס אזרחי, קצין תותחנים במילואים אשר נפצע במלחמת יום כיפור ואם ד"ר למיקרו ביולוגיה שעסקה במחקר בטכניון. אח בכור ל-3 אחים. וייסמן התגייס לצה"ל לחיל התותחנים. כיהן כמפקד גדוד 55. בשנים 2013–2015 כיהן כמפקד יחידת רוכב שמיים. באוגוסט 2019 מונה למפקד מחנה שבטה.

ב-2022 לאחר שחרורו מצה"ל, החל לעבוד כמנכ"ל חברת סאן-דק המתמחה בייבוא צבעים מתקדמים. https://www.sundeck.co.il/

## השכלה וחיים אישיים
וייסמן בוגר פו"ם, בעל תואר ראשון בממשל מזרח תיכון וטרור מאוניברסיטת רייכמן, בעל תואר שני בביטחון לאומי מאוניברסיטת חיפה.

וייסמן נשוי לעינת, סמנכל"ית תפעול ברשת קולינריה בינלאומית, להם שלושה ילדים: בת , בן  ובת .

הם מתגוררים בתל מונד.

## קישורים חיצוניים

* 

## הערות שוליים

קטגוריה:אלופי-משנה בצה"ל
קטגוריה:מפקדי גדודים בחיל התותחנים
קטגוריה:מפקדי רוכב שמים
קטגוריה:מפקדי בית הספר לתותחנות שדה
קטגוריה:תל מונד: אישים
קטגוריה:חיפה: אישים
קטגוריה:ישראלים שנולדו ב-1977
יחסי יפן–מיאנמר

**יחסי יפן–מיאנמר** (; ) הם היחסים הדיפלומטיים הרשמיים שבין **[[יפן]]** לבין **[[מיאנמר|הרפובליקה של איחוד מיאנמר]]**.

## היסטוריה
שמאל|ממוזער|דגל מדינת בורמה, מדינת הבובה היפנית במיאנמר (1943–1945)|250px

### מלחמת העולם השנייה
מיאנמר (בורמה דאז), החלה את המאה ה-20 כקולוניה של האימפריה הבריטית. עם התקדמות המאה, החל מתחילת שנות ה-30, החלה לפעול במקום מחתרת אזרחית לאומית למען עצמאות המדינה; המחתרת הונעה, בין השאר מהתנגדות לכובשים הבריטים. יפן מצידה, החלה את המאה בברית עם האימפריה הבריטית, שזכתה לשם הברית האנגלו-יפנית ונועדה למנוע מהאימפריה הרוסית התבססות באסיה. הברית נחתמה ב-1902, הוארכה ב-1905 ו-1911 ובוטלה באופן רשמי בשנת 1923. עליית כוחם של אנשי הצבא ביפן, כמו גם השאיפות האימפריאליות של המדינה וההתייצבות של האימפריה הבריטית ויפן בשני צדדים שונים במלחמת העולם השנייה, פתחו פתח לשיתוף פעולה בין המחתרת הבורמזית לבין יפן.

האימפריה היפנית פלשה לבורמה הבריטית בינואר 1942. המטרה העיקרית הייתה לחסום את דרך בורמה שדרכה העבירו בעלות הברית אספקה לכוחות הסיניים של צ'יאנג קאי שק אשר לחמו ביפנים במסגרת מלחמת סין–יפן השנייה, וכן לספק בסיס איתן להגנה על השטחים הכבושים במלאיה ובאיי הודו המזרחיים. כמו כן היפנים קיוו להשתלט על מינרלים ומוצרים כמו אורז ושמן. האימפריה היפנית, יחד עם צבא מתנדבים שהורכב מתומכי עצמאות בורמזים, הצליחה להשתלט על מיאנמר תוך חודשים ספורים. ב-1943 הוקמה מדינת בורמה, מדינת בובה בורמזית של יפן. המדינה הונהגה בידי בה מאו שכיהן כראש ממשלה וכנשיא כאחד ונוכחות הצבא הקיסרי היפני במקום הורגשה.

מנהיג הבורמזים, אונג סן, הבין כי היפנים לא מתקיימים להעניק עצמאות אמיתית לבורמה, ופנה לקשרים חשאיים עם ארגונים שונים שבסופו של דבר אוחדו במסגרת הארגון האנטי-פשיסטי בהנהגת תאקין סו. הבורמזים הצליחו לייצר מגעים עקיפים עם הבריטים, ובדצמבר 1944 הציעו לבצע התקוממות כללית בשיתוף פעולה עם צבא העצמאות הבורמזי. הבריטים דחו את התוכנית, והיא החלה במרכז בורמה רק בתחילת 1945, בתחילה ללא השתתפות צבא העצמאות הבורמזי. ב-27 במרץ 1945, צבא העצמאות הבורמזי צעד דרך עיר הבירה ראנגון, במטרה לסייע לצבא היפני כנגד בעלות הברית המתקדמות אל מרכז בורמה. אז פתח אונג סן במרד גלוי, השתלט על עיר הבירה, ולאחר משא ומתן קצר עבר רשמית לצד בעלות הברית. ללא תמיכת הצבא, ובשל העובדה שהיפני היו שקועים בקרבות קשים ובכל רחבי הארץ, קרסה מדינת בורמה, ובה מאו נמלט לתאילנד ואז ליפן.

### אחרית דבר
יפן ומיאנמר כוננו באופן רשמי יחסים דיפלומטיים רשמיים בנובמבר 1954. קיימת קהילה בורמזית בולטת ביפן, וקיימת קהילה יפנית במיאנמר. בין שתי המדינות מתקיים סחר משמעותי בקנה מידה של מיליארדי דולרים מדי שנה.

## ביקורים רמי דרג
### מיפן למיאנמר
* שינזו אבה, ראש ממשלת יפן (2013, 2014)

### ממיאנמר ליפן
* קין ניונט, ראש ממשלת מיאנמר (2003)
* תיין סיין, ראש ממשלת מיאנמר ונשיא מיאנמר (2009, 2012, 2013, 2015)
* טין צ'ו, נשיא מיאנמר (2017)

## נציגויות דיפלומטיות
ממוזער|שגרירות מיאנמר בטוקיו
* יפן מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון.
* מיאנמר מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מיאנמר מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר קובה.

## קישורים חיצוניים

* יחסי יפן–מיאנמר, באתר משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
וילה פצ'ק

ממוזער|וילת פצ'ק. מראה הוילה מבחוץ.|272x272 פיקסלים
**וילת פצ'ק** היא מבנה היסטורי שנבנה על ידי אוטו פצ'ק בראשית שנות ה-20 בפראג. משנת 1945 שימש המבנה כמקום מגוריהם של שגרירי ארצות הברית בצ'כוסלובקיה, ובהמשך צ'כיה.

## היסטוריה
הבית נבנה על ידי אוטו פצ'ק, בן למשפחה יהודית דוברת גרמנית, בעלת עסקים שונים ובעיקר בתחום מכרות פחם ובבנקאות.

בשנת 1938, בעקבות חשש של כיבוש צ'כסלובקיה בידי גרמניה הנאצית, היגרה משפחת פצ'ק מפראג לארצות הברית.

במהלך הכיבוש הגרמני של צ'כוסלובקיה הפכה הווילה למקום מגוריו של הגנרל רודולף טוּסאן, מפקד הצבא הגרמני הממונה על כיבוש אדמות צ'כיה.

בתום מלחמת העולם השנייה כבש צבא ברית המועצות את המעון במשך מספר ימים, ולאחר מכן הוא הפך למפקדה של המטה הכללי של צ'כוסלובקיה.

בשנת 1945, השגריר האמריקאי לורנס שטיינהרדט, שכר את המעון ממשרד ההגנה הלאומי הצ'כוסלובקי על מנת לשכן בו את שגריר ארצות הברית. בשנת 1948 רכשה הממשלה האמריקאית את הווילה, והבניינים הסמוכים לה תמורת 1,570,000 דולר.ממוזער| פנים הוילה|275x275 פיקסלים
ממוזער|אחד מחדרי האמבטיה בוילה|276x276 פיקסלים
מבנה הווילה תוכנן על ידי האדריכל מקס שפילמן ונבנה בין השנים 1924–1930.

## לקריאה נוספת
* **הארמון האחרון: המאה הסוערת של אירופה בחמש דמויות ובית אגדי** **אחד בפראג**, מאת נורמן אייזן. אייזן שימש כשגריר ארצות הברית בצ'כיה בממשל אובמה, בספרו הוא מתאר את תולדות הווילה הוא.

## קישורים חיצוניים

* מעון השגריר, באתר שגרירות ארצות הברית בצ'כיה
* רקע והקשר, בתוך: וילה פטרצ'ק - סיור וירטואלי

## הערות שוליים

קטגוריה:פראג: מבנים
יחסי יפן – קוסטה ריקה

ממוזער|הכניסה לשגרירות קוסטה ריקה בטוקיו
**יחסי יפן–קוסטה ריקה** הם היחסים הדיפלומטיים שבין **[[יפן]]** לבין **[[קוסטה ריקה|רפובליקת קוסטה ריקה]]**.

## היסטוריה
בין יפן לבין רפובליקת קוסטה ריקה מתקיימים יחסים דיפלומטיים רשמיים. יפן ורפובליקת קוסטה ריקה כוננו את יחסיהן הדיפלומטיים הרשמיים בחודש פברואר 1935. במהלך מלחמת העולם השנייה התייצבה קוסטה ריקה לצד בעלות הברית ולאחר המתקפה על פרל הארבור ניתקה את יחסיה עם יפן. במהלך שנות ה-50 של המאה ה-20 חודשו היחסים הדיפלומטיים בין שתי המדינות.

בין שתי המדינות מתקיים סחר וביקורים רמי דרג תכופים.

## ביקורים רמי דרג
### מיפן לקוסטה ריקה
* ריוטרו האשימוטו, ראש ממשלת יפן (1998)
* נוריהיטו, נסיך טקמאדו (1998)
* פומיהיטו, נסיך אקישינו (2011)

### מקוסטה ריקה ליפן
* רפאל אנחל קלדרון פורנייר, נשיא קוסטה ריקה (1990)
* חוסה מריה פיגרס, נשיא קוסטה ריקה (1996, 1997)
* מיגל אנחל רודריגס, נשיא קוסטה ריקה (2001)
* אבל פאצ'קו, נשיא קוסטה ריקה (2005)
* לאורה צ'ינצ'ייה, נשיאת קוסטה ריקה (2010)

## נציגויות דיפלומטיות
* יפן מיוצגת בקוסטה ריקה בדרג השגרירות באמצעות שגרירות רשמית שהיא מחזיקה בסן חוסה, בירת המדינה.
* קוסטה ריקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. קוסטה ריקה מיוצגת ביפן בדרג הקונסולרי באמצעות שלוש קונסוליות רשמיות שהיא מחזיקה בערים קובה, מיטו, ונגויה.

## קישורים חיצוניים

* יחסי יפן–קוסטה ריקה, באתר משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
אוניברסיטת חרונינגן

**אוניברסיטת חרונינגן** (בהולנדית: **Rijksuniversiteit Groningen**) היא אוניברסיטה ציבורית, שממוקמת בחרונינגן בהולנד, אשר נוסדה בשנת 1614. האוניברסיטה היא השנייה בוותיקותה בהולנד, והיא חברה בקבוצת קוימברה. אוניברסיטת חרונינגן נחשבת לאחד המוסדות האקדמיים הטובים בהולנד, והיא זוכה לדירוגים בין-לאומיים חיוביים. באוניברסיטה יש אחת-עשרה פקולטות, תשעה בתי ספר לתארים מתקדמים, 3 ספריות, 27 מכוני מחקר, 45 תוכניות לתואר ראשון ו-120 תוכניות לתואר שני.

## היסטוריה
האוניברסיטה נוסדה בשנת 1614 כיוזמה עירונית וכללה 4 פקולטות – תאולוגיה, משפטים, רפואה ופילוסופיה. 75 השנים הראשונות לקיומה של האוניברסיטה נחשבו לפוריות מאוד, עם כ-100 סטודנטים בכל שנה, ואנשי סגל שהגיעו מחוץ להולנד. התפתחות האוניברסיטה קפאה בסוף המאה ה-17 ובמהלך המאה ה-18 בגלל חילוקי דעות תאולוגיים ומערכת יחסים קשה עם המנהיגות האזורית. בתקופה זו למדו באוניברסיטה בין 200 ל-300 סטודנטים בכל שנה. במהלך הכיבוש הצרפתי בשנים 1775–1814 האוניברסיטה נוהלה על ידי הסורבון, ושמה שונה ל"אוניברסיטה הקיסרית של חרונינגן (Keizerlijke Universiteit Groningen). בתקופה זו היא נותרה האוניברסיטה הפתוחה היחידה בממלכת הולנד.
שיפור משמעותי חל באוניברסיטה עם פתיחתו של מבנה חדש בשנת 1850 אשר מומן ברובו על ידי תושבי חרונינגן. בעשורים שלאחר מכן האוניברסיטה גדלה והתפתחה ביותר וההוראה התקיימה בהולנדית ובלטינית. כאשר חגגה האוניברסיטה 300 שנה בשנת 1914 היו 611 סטודנטים רשומים, ומספר זה צמח ל-1,000 בשנת 1924. במהלך השפל הגדול ומלחמת העולם השנייה האוניברסיטה חוותה נסיגה במספר הסטודנטים שבה, אך בשנת 1994 למדו בה כ-20,000 סטודנטים.

בשנת 2015 האוניברסיטה תכננה לפתוח קמפוס בשאנדונג שברפובליקה העממית של סין, ובכך הפכה לאוניברסיטה ההולנדית הראשונה שעושה זאת. נמתחה ביקורת רבה על התוכנית, בעיקר בגלל הדאגה להגבלת החופש האקדמי והצנזורה בסין. בינואר 2018 התוכניות להקמת הקמפוס בוטלו.

בשנת 2016 הכימאי ההולנדי בן פרינחה שבילה את רוב הקריירה שלו באוניברסיטת חרונינגן, זכה בפרס נובל לכימיה.

נכון ל-2023 לומדים באוניברסיטת חרונינגן כ-34,000 סטודנטים, מתוכם 9,400 סטודנטים זרים. בין חברי הסגל, הבוגרים והחוקרים באוניברסיטה: 4 זכו בפרס נובל, 7 זכו בפרס שפינוזה ו-1 זכה בפרס סטיבן, 16 זכו בפרס אלטה יאקובס, 4 חברים באקדמיה ההולנדית להנדסה (NAE), 6 חברים באקדמיה הצעירה ו-42 חברים באקדמיה המלכותית למדעים ומדעי הרוח של הולנד (KHMW). לאוניברסיטה 140,000 בוגרים ברחבי העולם.

נכון לשנת 2023, באוניברסיטה עובדים כ-7,150 איש, מתוכם 25% זרים מ-120 מדינות. באוניברסיטה עובדים כ-545 פרופסורים מן המניין.

## פקולטות
* הפקולטה לכלכלה ומנהל עסקים.
* הפקולטה לאמנויות.
* הפקולטה למשפטים.
* הפקולטה לתאולוגיה ודת.
* הפקולטה לפילוסופיה.
* הפקולטה למדעי ההתנהגות והחברה.
* הפקולטה למדעי הרפואה.
* הפקולטה להנדסה ומדעים מדויקים.
* הפקולטה לגיאומטיקה.
* מכללת אוניברסיטת חרונינגן.
* קמפוס Fryslân.

## דירוגים
### דירוג בין-לאומי
* דירוג שאנגחאי – מקום 76 (2023)
* דירוג Times Higher Education – מקום 79 (2024)
* דירוג QS לאוניברסיטאות – מקום 139 (2024)

### דירוג אזורי – הולנד
* דירוג שאנגחאי – מקום 2 (2023)
* דירוג Times Higher Education – מקום 5 (2024)
* דירוג QS לאוניברסיטאות – מקום 6 (2024)

## קישורים חיצוניים

* 

## הערות שוליים

*
חרונינגן
קטגוריה:מדענים הולנדים
חרונינגן
חרונינגן
אוניברסיטת גראץ

**אוניברסיטת גראץ** (בגרמנית: **Karl-Franzens-Universität Graz**) היא אוניברסיטה ציבורית שממוקמת בגראץ, אוסטריה אשר נוסדה בשנת 1585 על ידי קרל השני, ארכידוכס אוסטריה. האוניברסיטה חברה ברשת אוטרכט ובקבוצת קוימברה, והיא נחשבת לגדולה והוותיקה ביותר בשטיריה והשנייה בגודלה ובוותיקותה באוסטריה כולה. כיום לומדים באוניברסיטה מעל ל-30,000 סטודנטים.

במשך מרבית קיומה אוניברסיטה נוהלה על ידי הכנסייה הקתולית, והיא נסגרה באופן חלקי בשנת 1782 על ידי הקיסר יוזף השני בניסיון להשיג שליטה ממלכתית על מוסדות חינוך. בשנת 1827 היא הוקמה מחדש כאוניברסיטה על ידי פרנץ השני, ולכן בשמה המלא היא נקראת על שמו. בשנת 1848 האוניברסיטה הפכה לעצמאית מן הכנסייה הקתולית.

האוניברסיטה מחולקת לשש פקולטות, והשתיים הגדולות בהן הן הפקולטה לאמנויות ומדעי הרוח והפקולטה למדעי הטבע. שאר הפקולטות הן הפקולטה למשפטים; הפקולטה למדעי העסקים, הכלכלה והחברה; הפקולטה למדעי הסביבה והחינוך; והפקולטה לתאולוגיה קתולית. הפקולטה לרפואה הופרדה מהאוניברסיטה על ידי חקיקה בשנת 2004 והפכה לאוניברסיטה עצמאית. בגלל מיקומה הגאוגרפי של האוניברסיטה הסמוך לגבול עם סלובניה ושתי הערים הגדולות בה (מריבור וליובליאנה), היא משכה באופן מסורתי סטודנטים רבים מסלובניה ושימשה שער לדרום מזרח אירופה עבור חוקרים, מדענים ועסקים אוסטרים.

מבין המדענים ואנשי הרוח הבולטים שפעלו, חקרו או למדו באוניברסיטה ניתן למנות את לודוויג בולצמן, פטר הנדקה ואת זוכי פרס נובל אוטו לוי, קרל פון פריש, יוליוס וגנר-יאורג, ולטר נרנסט, פריץ פרגל, גרטי קורי, איוו אנדריץ', ויקטור הס וארווין שרדינגר.

## דירוגים בין-לאומיים

* דירוג שאנגחאי - מקום 501–600 (2023)
* דירוג Times Higher Education - מקום 501–600 (2024)
* דירוג QS לאוניברסיטאות - מקום 661–670 (2024) 

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
גראץ
גראץ
גראץ
קטגוריה:גראץ
אוניברסיטת ברגן

**אוניברסיטת ברגן** (בנורווגית: **Universitetet i Bergen**) היא אוניברסיטה ציבורית הממוקמת בברגן שבנורווגיה אשר נוסדה בשנת 1946. האוניברסיטה חברה ברשת אוטרכט, ברשת אורורה ובקבוצת קוימברה (GC). באוניברסיטה לומדים למעלה מ-17,000 סטודנטים.

אמנם האוניברסיטה הוקמה במתכונתה הנוכחית רק בשנת 1946, התקיימה בעיר פעילות אקדמית ולימודית בעיר עוד משנת 1153. בשנת 1817 נוסדה בעיר אקדמיה ימית. המכון הגיאופיזי הוקם בשנת 1917 ובית הספר לכלכלה נוסד בשנת 1936.

מבין בוגריה הידועים של האוניברסיטה ניתן למנות את לייף אובה אנדסנס, ארנה סולברג, קרל אובה קנאוסגורד ויון פוסה.

## פקולטות
באוניברסיטה 7 פקולטות:

* **הפקולטה לאומנות, מוזיקה ועיצוב** - הפקולטה החדשה ביותר באוניברסיטת ברגן, שהוקמה בשנת 2017.
* **הפקולטה למדעי הרוח** - שבה פועלות מחלקות כגון ארכאולוגיה והיסטוריה, שפות זרות, בלשנות וספרות, פילוסופיה ועוד
* **הפקולטה למתמטיקה ומדעי הטבע** - בפקולטה מחלקות כגון ביולוגיה, כימיה, מדעי כדור הארץ, מתמטיקה, מדעי המידע, פיזיקה.
* **הפקולטה לרפואה** - בפקולטה לרפואה מחלקות לביורפואה, רפואת שיניים, רפואה ובריאות הציבור.
* **הפקולטה לפסיכולוגיה** - ניתן ללמוד פסיכולוגיה רפואית, פסיכולוגיה קלינית, חינוך, קידום בריאות ועוד.
* **הפקולטה למדעי החברה** - בין מחלקות הפקולטה נכללות כלכלה, גאוגרפיה, סוציולוגיה, אנתרופולוגיה, תקשורת, פוליטיקה השוואתית ועוד.
* **הפקולטה למשפטים** 

## דירוגים בין-לאומיים
* דירוג שאנגחאי - מקום 301–400 (2021)
* דירוג Times Higher Education - מקום 251–300 (2024)
* דירוג QS לאוניברסיטאות - מקום 281= (2024)

## קישורים חיצוניים

* 

## הערות שוליים

ברגן
ברגן
ברגן
קטגוריה:ברגן: מבנים
אוניברסיטת ליובליאנה

**אוניברסיטת ליובליאנה** (בסלובנית: **Univerza v Ljubljani**) היא האוניברסיטה הציבורית הגדולה והוותיקה ביותר בסלובניה. היא ממוקמת בבירת המדינה ליובליאנה, ונוסדה בשנת 1919. נכון לשנת 2019, לומדים בה כמעט 39,000 סטודנטים. האוניברסיטה חברה בגילדת האוניברסיטאות האירופאיות עתירות המחקר וברשת אוטרכט.

## היסטוריה
אוניברסיטת ליובליאנה החלה לפעול במתכונתה הנוכחית רק ב-1919, אך פעילות אקדמית החלה להתקיים בעיר עוד בשנת 1810 תחת השלטון הצרפתי, זאת לאחר שבמהלך המאה ה-17 החלו בעיקר לימודי תאולוגיה. האוניברסיטה שהוקמה ב-1810 זו התפרקה בשנת 1813 עם חזרת סלובניה לשלטון האימפריה האוסטרית. במהלך המחצית השנייה של המאה ה-19 הועלו כמה טענות פוליטיות להקמת אוניברסיטה בשפה הסלובנית בליובליאנה. טענות אלו תפסו תאוצה בתקופת "מפנה המאה העשרים", כאשר סטודנטים סלובנים רבים למדו בכל רחבי אירופה (במיוחד במקומות במרכז אירופה כגון אוניברסיטת קארל בפראג). בשנות ה-90 של המאה ה-19 כבר הוקמה ועדה שתבחן את נושא הקמת האוניברסיטה אשר התאפשרה רק לאחר פירוק האימפריה האוסטרו-הונגרית והקמת ממלכת יוגוסלביה. תהליכי הקמת האוניברסיטה החלו מיד בסיום מלחמת העולם הראשונה והלימודים החלו בדצמבר 1919. האוניברסיטה המשיכה לפעול גם במהלך מלחמת העולם השנייה ולאחר הפלישה ליוגוסלביה בידי גרמניה הנאצית. עם זאת, האוטונומיה של המוסד נפגעה, וכמה פרופסורים נעצרו או גורשו למחנות הריכוז הנאצים. חלק גדול מן הסטודנטים הצטרפו לקבוצות התנגדות שונות.

## ארגון אקדמי
החל משנת 2018, יש באוניברסיטת ליובליאנה 23 פקולטות ושלוש אקדמיות:
* 
* 
* 
* 
* 
* הפקולטה לאמנויות
* הפקולטה לביוטכנולוגיה
* הפקולטה לכימיה וטכנולוגיה כימית
* הפקולטה להנדסה אזרחית וגיאודזיה
* הפקולטה למדעי המחשב ולמידענות
* 
* הפקולטה לחינוך
* הפקולטה להנדסת חשמל
* הפקולטה למשפטים
* הפקולטה ללימודים ימיים ותחבורה
* הפקולטה למתמטיקה ופיזיקה
* הפקולטה להנדסת מכונות
* הפקולטה לרפואה
* הפקולטה למדעי הטבע ולהנדסה
* הפקולטה לרוקחות
* הפקולטה למדעי החברה
* הפקולטה לעבודה סוציאלית
* הפקולטה לספורט
* הפקולטה לתאולוגיה
* הפקולטה לרפואה וטרינרית
* הפקולטה למדעי הבריאות

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ליובליאנה
קטגוריה:סלובניה: מדע וטכנולוגיה
ליובליאנה
ליובליאנה
מקס אהריך

**מקס לואיס אהריך** (באנגלית: **Max Lewis Ehrich**; נולד ב-24 ביוני 1991) הוא שחקן, זמר ורקדן אמריקאי-יהודי. הוא ידוע בעיקר בזכות תפקידו בתור פנמור בולדווין (אנ') בסדרה "צעירים חסרי מנוח" (2012 - 2015), (עבורו היה מועמד לארבעה פרסי אמי לבידור בשעות היום לשחקן צעיר בדרמה) ובזכות הופעתו בתור האנטר מיי בסדרה "בתוך הבועה" (2014 - 2015).

## ביוגרפיה
אהריך נולד בעיירה מרלבורו, ניו ג'רזי ב-24 ביוני 1991; בנם של ברוס אהריך, מנהל אזורי ראשי לבריאות ובטיחות במחלקה להגנת הסביבה בניו יורק, ולרונדה אהריך ילידת תל אביב, מורה בחטיבת ביניים. למקס אח בשם מת'יו, בנקאי. משפחתו היא ממוצא אוסטרי-יהודי ורוסי-יהודי.

## קריירה
ב-2004, ערך את הופעת הבכורה שלו כשחקן, כאשר שיחק בסרט הקצר "עבודה קלה אחת". ב-2008, שיחק בתפקיד תומך בתור אחד הרקדנים הראשיים בסרט המוזיקלי "היי סקול מיוזיקל 3". הפריצה הגדולה של אהריך הייתה בהמשך אותה השנה כשהחל לשחק כשחקן אורח בעונה השלישית בסדרת הטלוויזיה "בטי", כשהוא מגלם את דמותו של רנדי. לאחר מכן, בשנת 2010 שיחק בסרט הוטלוויזיה של לייפטיים "*The Pregnancy Pact"*, בתפקיד ג'סי מורטי, והופיע לצד, קמרין מנהיים וננסי טרוויס. אהריך קיבל גם תפקיד בסדרת הטלוויזיה "iCarly", בערוץ ניקלודיאון.

בשנת 2012 החל אהריך לשחק באופרת הסבון "צעירים חסרי מנוח". על תפקידו בסדרה, היה אהריך מועמד ארבע פעמים לפרס אמי בקטגוריית השחקן הצעיר הטוב ביותר בסדרת דרמה, על גילום דמותו של פנמור בולדווין (אנ').

בין 2014 ל-2017 שיחק בעוד מספר סדרות, המפורסמות שבהן הן, "100 דברים להספיק לפני התיכון" ו-"בתוך הבועה".

## חיים אישיים
ב-2018, שכר אהריך אבטחה פרטית, לאחר שמעריץ איים ותקף אותו, לטענת אהריך, הרגיש סכנה ממשית לחייו.

ב-22 ביולי 2020 התארס לזמרת דמי לובאטו, בספטמבר אותה השנה, השניים נפרדו.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים יהודים
קטגוריה:שחקנים ילדים אמריקאים
קטגוריה:רקדנים יהודים אמריקאים
קטגוריה:זמרים יהודים אמריקאים
קטגוריה:אמריקאים ממוצא יהודי-אוסטרי
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1991
תה לובי

ממוזער|תה לובי עם בוטנים
**תה לובי** הוא אחד מכמה משקאות של תה שהיו מגישים בלוב על ידי יהודים וקבוצות אתניות אחרות, גם בטריפולי וגם בכפרים. התה הוגש לאחר ארוחות משפחתיות ונתפס כצעד של קירוב לבבות, או כחלק מטקסי הכנסת אורחים. התה הוגש בקומקום דקורטיבי, וכוסות הזכוכית נישאו על מגש מהודר מנירוסטה. טקס התה כלל שלוש חליטות:
* תה מרוכז ומר, ללא ממתיק, שהוכן מתה משובח בתפזורת.
* תה ממותק, מרוכז פחות, שהוכן אף הוא מתפזורת תה משובח.
* תה משובח מומתק על ידי תמיסת סוכר מקורמלת, אליו נוספו בוטנים (שי בילקאוקאווייה - شاي ڊاكاو كاوڍة) או שקדים קלויים (שי בילוז - شاي ڊالوز) (كاو كاو [כאוכאו] הוא בוטן במרוקאית).

תה הבוטנים נחשב למעדן ומתכון להכנתו מופיע באתרים ובסרטוני הדרכה רבים. על מרכזיותו של התה במסורת יהודי טריפולי נכתב למשל: ״התה הזה מחזיר לי ילדות. התה הזה מזכיר את היקרים את החסרים. עם התה הזה הנונה (סבתא) שלי ליכדה את כל המשפחה, גדולים וקטנים, כולם חיכו לתה עם בוטנים אחרי הארוחה הדשנה״.

במקומות מסוימים התה מוגש במסגרת טקס המכונה "שאי אל-אללה".

## ראו גם
* המטבח הלובי

## הערות שוליים

קטגוריה:המטבח הלובי
קטגוריה:משקאות
קטגוריה:מאכלי שקדים
בראדלי טרבור גרייב

**בראדלי טרבור גרייב** (באנגלית: **Bradley Trevor Greive**; נולד ב-22 בפברואר 1970) הוא סופר אוסטרלי. ספריו תורגמו ל-27 שפות ובחלקם נכנסו לרשימת רבי-המכר של הניו יורק טיימס.

## ביוגרפיה
בראדלי טרבור גרייב נולד בהובארט, טסמניה. ביחד עם הוריו ואחותה הוא העביר את ילדתו במספר מדינות אירופה ואסיה. בשנת 1979 הוא חזר לאוסטרליה לסיום לימודיו. לאחר סיום בית הספר הוא התגייס לצבא וסיים בית ספר לקצינים. בשנת 1993 בראדלי טרבור גרייב עזב את הצבא.

בשנת 1996 הוא התחיל לעבוד בטלוויזיה אוסטרלית. הוא כתב מספר תשריטים. בראדלי טרבור גרייב ממשיך לעבוד ברדיו וטלוויזיה במקביל לכתיבת ספרים.

בראדלי טרבור גרייב זכה לפופולריות כסופר לאחר פרסום ספר "יש גם ימים כאלה..." בשנת 2000 (תורגם לעברית בשנת 2002). מאז הוא פרסם ספרים רבים שזכו להצלחה גדולה וקיבל פרסים בתחום הספרותי עבור יצירותיו.

בראדלי טרבור גרייב כתב מספר מחזות שהועלו על במת התיאטרון.

בראדלי טרבור גרייב פעיל בתחום הגנה על הסביבה ומקדיש לנושא זה גם את היצירות שלו.

בשנת 2014 הוא התקבל למסדר אוסטרליה.

## ביבליוגרפיה
* יש גם ימים כאלה... (2000) - תורגם לעברית בשנת 2002 על ידי אירית ארב במטר - הוצאה לאור
* כי חיים רק פעם אחת... (2001) - תורגם לעברית בשנת 2002 על ידי אירית ארב במטר - הוצאה לאור
* אין כמו אמא! (2001) - תורגם לעברית בשנת 2002
* הגבר של חייך (2001) - תורגם לעברית בשנת 2003 על ידי אירית ארב במטר - הוצאה לאור
* *Priceless: the Vanishing Beauty of a Fragile Planet* (*2002*)
* אמהות זה לא משחק ילדים! (2003) - תורגם לעברית בשנת 2003 על ידי אירית ארב במטר - הוצאה לאור
* איזה עולם נפלא! (2003) - תורגם לעברית בשנת 2004 על ידי אירית ארב במטר - הוצאה לאור
* הספר לאנשים שרוצים להספיק הכל (2004) - תורגם לעברית בשנת 2004 על ידי אירית ארב במטר - הוצאה לאור
* *Friends to the End  (2004)*
* אין כמו אבא! (2005) - תורגם לעברית בשנת 2005 על ידי אירית ארב במטר - הוצאה לאור
* אהבה זה כל הסיפור (2005) - תורגם לעברית בשנת 2005 על ידי אירית ארב במטר - הוצאה לאור
* *The Blue Day Book for Kids (2005)*
* *A Teaspoon of Courage (2006)*
* *Dieting Causes Brain Damage (2006)*
* חברים לנצח לילדים (2006) - תורגם לעברית בשנת 2007 על ידי אירית ארב במטר - הוצאה לאור
* *Every Day is Christmas (2007)*
* *A Teaspoon of Courage for Kids (2007)*
* *Thank You for Being You (2008)*
* *I'm Sorry... My Bad! (2008)*
* *Why Dogs Are Better Than Cats (2009)*
* *Curses and Blessings for All Occasions (2012)*
* *Penguin Bloom* (*2016*) -לומדת לעוף

## קישורים חיצוניים

* 

* 

קטגוריה:סופרים אוסטרלים
קטגוריה:מסדר אוסטרליה: חברים
קטגוריה:אוסטרלים שנולדו ב-1970
Forest Hills Drive: Live

**Forest Hills Drive: Live** הוא אלבום ההופעה הראשון של הראפר האמריקאי ג'יי קול. האלבום יצא לאור ב-28 בינואר 2016, בסמוך ליום הולדתו ה-31 של קול, על ידי חברות התקליטים דרימוויל רקורדס, רוק ניישן וקולומביה רקורדס. האלבום הוקלט בהופעתו של קול ב-30 באוגוסט 2015 בפאייטוויל שבקרוליינה הצפונית.

האלבום הגיע למקום ה-11 במצעד אלבומי ה-R&B/היפ-הופ.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ג'יי קול
קטגוריה:אלבומי הופעה באנגלית
קטגוריה:אלבומים שהופקו על ידי ג'יי קול
קטגוריה:אלבומי חברת דרימוויל רקורדס
קטגוריה:אלבומי חברת קולומביה רקורדס
דוכיפת סנט הלנה

**דוכיפת סנט הלנה** (שם מדעי: *Upupa antaios*), הידוע גם כ**דוכיפת סנט הלנה ענק** או **דוכיפת ענק**, הוא מין נכחד בסוג דוכיפת במשפחת הדוכיפתיים, הידוע משרידים לא שלמים של תת-מאובן יחיד, שנתגלה ב-1975.

הדוכיפת היה מין אנדמי לאי סנט הלנה שבדרום האוקיינוס האטלנטי, ומעריכים כי היה חסר יכולת תעופה. ככל הנראה נכחד דוכיפת סנט הלנה בשל ציד בתוך תקופה קצרה לאחר גילוי האי, בסביבות שנת 1550.

ממצא ראשון של מין זה נתגלה ב-1963 על ידי הזואולוג הבריטי פיליפ אשמול  שמצא בתוך סלעי משקע של נחל אכזב במזרח סנט הלנה עצם זרוע, שהייתה גדולה משמעותית בהשוואה למיני דוכיפת אחרים.

השלד הלא-שלם, אשר נתגלה בשנת 1975 על ידי הפלנטולוג האמריקאי סטורס אולסון , כלל גולגולת, עצמות חזה ואת עצם הירך השמאלית. לפי שלד זה, קשה להעריך את גובה הדוכיפת הזה, אך מעריכים כי לא יכול היה לעוף, ושמשקלו היה בין 100 לבין 150 גרם, בניגד לדוכיפת המצוי השוקל בין 50 לבין 90 גרם.

## קישורים חיצוניים

## הערות שוליים

קטגוריה:בעלי חיים שתוארו ב-1975
קטגוריה:טקסונים שתוארו בידי סטורס ל. אולסון
קטגוריה:דוכיפתאים
קטגוריה:עופות חסרי יכולת תעופה
קטגוריה:עופות שהוכחדו בידי האדם
קטגוריה:עופות שנכחדו בהולוקן
קטגוריה:אפריקה: עופות שנכחדו
Provident Financial

**פרובידנט פיננסים** (באנגלית: **Provident Financial**) היא חברה בריטית המספקת שירותי סליקה, הנפקת כרטיסי אשראי ופתרונות אשראי.

נכון לשנת 2020 מעסיקה החברה כ-4,800 עובדים, בעלת כ-2,300,000 לקוחות ונסחרת בבורסה לניירות ערך בלונדון.

מטה החברה הראשי נמצא בעיר ברדפורד, מחוז מערב יורקשייר, בריטניה.

## היסטוריה
החברה הוקמה בשנת 1880 על ידי  ג'ושוע קלי וודילוב (Joshua Kelley Waddilove) במטרה לספק שירותים פיננסיים ופתרונות אשראי במחירים הוגנים.

בשנת 1962, החלה להיסחר בבורסה לניירות ערך בלונדון.

בשנת 2002, הקימה את ונקוויס בנק (Vanquis Bank), המנפיקה ומתפעלת כרטיסי אשראי של ויזה ושירותי איגרות חוב.

בשנת 2012, רכשה את חברת סאטוסמה (Satsuma), המספקת פתרונות אשראי מקוונים.

בשנת 2014, רכשה את חברת מניבארן (Moneybarn), המספקת שירותי מימון ופתרונות אשראי ללקוחות פרטיים, תמורת כ-120 מיליון פאונד.

בחודש פברואר 2018, מונה מלקולם לי מאי (Malcolm Le May) למנכ"ל החברה.

## קישורים חיצוניים

* 

## הערות שוליים

קטגוריה:חברות בריטיות
קטגוריה:חברות הנסחרות בבורסה לניירות ערך בלונדון
קטגוריה:חברות פיננסיות
אוניברסיטת איסטנבול

**אוניברסיטת איסטנבול** (בטורקית: ** İstanbul Üniversitesi**) היא אוניברסיטה ציבורית הממוקמת באיסטנבול (בחלקה האירופאי של העיר) שבטורקיה אשר הוקמה בשנת 1453. לפי חלק מהמקורות המערביים שקדמו לשנות ה-20 של המאה ה-20, האוניברסיטה מכונה גם כ"אוניברסיטת קונסטנטינופול" על שמה הקודם של איסטנבול.

האוניברסיטה חברה מקבוצת קוימברה. במוסד עובדים כ-6,000 איש.

## היסטוריה
שמאל|ממוזער|250px|השער הראשי
בשנת 1453 הוקמה במקום בית ספר אסלאמי, מיד לאחר כיבוש קונסטנטינופול בידי מהמט השני. ביולי 1846 הוקם מוסד להשכלה גבוהה במקום. האוניברסיטה נסגרה בשנת 1871 ונפתחה שוב בשנת 1900 עם מחלקות לתאולוגיה, אמנויות, מתמטיקה, מדע ובלשנות. בשנת 1924 הוקמו הפקולטות למשפטים, רפואה, אומנויות ומדעים. בשנת 1925 הוכרה האוטונומיה של האוניברסיטה מטעם השלטונות הטורקיים. בנובמבר 1933 האוניברסיטה הוקמה במתכונתה החדשה, ללא לימודי תאולוגיה אסלאמית.
השער הראשי של האוניברסיטה הוצג בצדו האחורי של שטר 500 לירות טורקיות בשנים 1971–1984.

## דירוגים בינלאומיים
* דירוג שאנגחאי - 401–500 (2019)
* Times Higher Education - מקומות 801–1,000 (2020)
* דירוג QS לאוניברסיטאות - 801–1,000 (2020)

## קישורים חיצוניים

* 

קטגוריה:איסטנבול: מבנים
קטגוריה:טורקיה: אוניברסיטאות ומכללות
קטגוריה:קבוצת קוימברה
*
קטגוריה:איסטנבול: חינוך
לב סבנקוב

**לב ויטליביץ' סבנקוב** (ברוסית: **Лев Витальевич Савенков**; נולד ב-19 בנובמבר 1950) הוא איש עסקים רוסי, בראשית שנות ה-90 - סגן ראש העיר סנט פטרסבורג אנטולי סובצ'ק, נאשם בתיק פלילי בעל פרופיל גבוה בנושא הברחת קוויאר שחור ואוסמיום למערב אירופה.

## מקרה הברחת קוויאר ואוסמיום
ב-20 ביוני 1993 הגיע דיווח דחוף למחלקת הבינה נגדית בסנט פטרסבורג ובמחוז לנינגרד, שזמן קצר לפני כן נגנבו 45 אלף בקבוקים של קוויאר שחור ממפעל לעיבוד הדגים בוולגוגרד. כל מחסומי המכס באזור לנינגרד קיבלו הודעה מיידית על הברחות אפשריות של קוויאר גנוב. ב-26 ביוני 1993, במכס סברסק, הציג נהג אחת המשאיות הקירור מסמכים עבור משלוח של קוויאר שחור, אטום בחותם ממוספר. קציני המכס נהגו במכונית לחניון ושאלו את הרשויות, אך מכיוון שהיה יום חופש, הבקשה הייתה תלויה. עד מהרה התקרב אחד מאנשי המכס שלא פעלו באותו יום למכונית ואחרי שבדק את המסמכים אמר להעביר את המטען. הקוויאר נסע לאירופה וב-27 ביוני 1993 הגיעה הודעה שנגנבה. שולח הקוויאר הייתה חברת כיסוי, כתוצאה מבדיקת המגעים בהם זוהה איגור ברקאנוב, עוזרו של סבנקוב. עד מהרה נרשמה שיחה בין ברקנוב לסבנקוב כי המטען עבר בגבול. 

ב-8 בספטמבר 1993 ניסה ברקנוב שוב להוציא ממחסן  חבילה של קוויאר בשווי של לפחות 3 מיליון דולר. ליד המכס נחתמה המכונית על ידי קצין מכס שהיה ביחסים ידידותיים עם ברקנוב. כל הזמן הזה, עובדי השירות הפדרלי למודיעין מסכל של רוסיה עקבו אחריו. המטען עוכב, ועד מהרה נרשמה שיחתו של סבנקוב עם ברקנוב על כך. במהלך השיחה עלה  שמו של מאפיונר ידוע ולדימיר קומארין, מנהיג ארגון הפשע טמבוב, שביצע את הכיסוי הפלילי של ההברחות.

כעבור זמן מה הוקלטה שיחה נוספת של סבנקוב, הפעם עם הבעלים של כמה חברות יצוא-יבוא, אלכסנדר מטייב, על הובלת "גרם דגימות" מעבר לגבול. ב-30 בספטמבר 1993 עוכב מטבייב במכס. במהלך חיפוש במכונית נמצאו בערכת עזרה ראשונה מספר אמפולות עם חומר בצבע כהה. מחקרי מעבדה הראו כי האמפולה הכילה שמונה גרם אוסמיום-187, ששימשו לייצור תרופות יקרות נגד סרטן. באותה תקופה, לא יותר מחצי קילוגרם ממתכת אדמה נדירה זו, המיוצרת בכמה מעבדות תעשייתיות עוצמתיות ביותר, נכנסו לשוק העולמי בשנה. כפי שהתברר בקרוב, המתכת נוצרה במעבדה ביתית בדאצ'ה של המדען ויקטור פטריק. סבנקוב הבטיח לפטריק שכל ההכנסות יועברו לשיפור סנט פטרסבורג, והמדען עצמו יבנה מעבדה עוצמתית. על פי מקורות אחרים, הוא נחטף ממפעל צבאי בקזחסטן.

סבנקוב עוכב. כאשר הגיעו קציני אכיפת החוק לדירתו, הם מצאו שם רק חומות חשופות - סגן ראש העיר לשעבר, שראה מראש את האפשרות למעצר, לא אפשר לחוקרים להפקיע את רכושו. סבנקוב הואשם בהברחה בהיקף גדול במיוחד. החקירה נמשכה שלוש שנים שלאחריהן התיק הופנה לבית המשפט. מטייבייב נמלט לחו"ל, אך סבנקוב המשיך להשתתף בחקירות ודיונים. ב-20 ביוני 1997 גזר עליו בית המשפט חמש שנות מאסר בפועל עם החרמת רכוש. התיק הפלילי נגד לב סבנקוב גרם לתגובה ציבורית רחבה ודיון רחב בתקשורת. רבים האמינו כי החקירה נגד סבנקוב לא חשפה אפילו מחצית מפשעיו, בפרט, לעובדי שירות הביטחון הפדרלי היו סיבות חמורות להחשיב את סגן ראש העיר לשעבר מעורב בייבוא בלתי חוקי של טונות קוקאין לפדרציה הרוסית. היה גם מידע על קשרים עם העולם התחתון. תומכי העמדה האחרת טענו כי המקרה פוליטי והראיות היו מפוברקות. סבנקוב עצמו מעולם לא הודה באשמה, וניסה ללא הצלחה לערער על פסק הדין. לאחר שריצה חלק מהעונש, הוא שוחרר.

## קישורים חיצוניים
*  מתוך תוכנית הטלוויזיה רוסיה הקרימינלית

## הערות שוליים

 

קטגוריה:מורשעים בדין ברוסיה
קטגוריה:אנשי עסקים רוסים
קטגוריה:רוסים שנולדו ב-1950
יאקופו סנסובינו

**יאקופו סנסובינו** (באיטלקית: **Jacopo Sansovino**; 1486, פירנצה – 1570, וונציה) היה פסל ואדריכל איטלקי.

## ביוגרפיה
יאקופו נולד בפירנצה בשם יאקופו טאטי, התמחה אצל אנדריאה סנסובינו והחליט לאמץ את שמו של המורה שלו.

סנסובינו משך את תשומת ליבם של דונטו ברמנטה ושל רפאל ברומא ויצר מודל שעווה של הורדת ישו מהצלב לשימושו של פייטרו פרוג'ינו.

בשנת 1511 חזר סנסובינו לפירנצה, שם קיבל הזמנה ליצור פסלי שיש של יעקב בן זבדי עבור סנטה מריה דל פיורה ופסל של בכחוס אשר נמצא היום במוזיאון במוזיאון הלאומי ברג'לו. הצעתו ליצירת חזית בזיליקת סן לורנצו נדחתה על ידי מיכלאנג'לו שהיה אחראי על התכנון, וסנסובינו כתב לו מכתב מחאה ממורמר בשנת 1518.

בשנים 17–1510 היה שותף באותו סטודיו עם אנדריאה דל סרטו והם שיתפו מודלים. כמו אדריכלי המאה ה-16 עסק סנסובינו ביצירת חללים זמניים לחגיגות וטקסים. כניסתו המלכותית של לאו העשירי לפירנצה בשנת 1515 הייתה מבין הטקסים הבולטים, בהמשך חזר סנסובינו לרומא, שם שהה תשע שנים,
ועזב לוונציה בזמן ביזת רומא.

## קריירה
בשנת 1529 הפך סנסובינו לאדריכל הראשי והאוצר של הפרוקורטור של סן מרקו.

סנסובינו נפטר בוונציה ונקבר בבזיליקת סן מרקו.

ג'ורג'ו וזארי מקדיש לו מקום נפרד בספרו חיי הציירים, הפסלים והאדריכלים הדגולים ביותר.

## גלריית אדריכלות

Venice, Libreria Marciana.jpg|ביבליוטקה מרצ'יאנה בכיכר סן מרקו
Loggetta of Campanile di San Marco, Venice, Italy.jpg|לוג'טה סנסובינו בכיכר סן מרקו
Palazzo Dolfin-Manin.jpg|ארמון דולפיו מאנין בתעלה הגדולה בוונציה
Palazzo Corner della Ca' Grande gran canal san marco .jpg|ארמון קורנר בתעלה הגדולה בוונציה
Palazzo Pisani a Santo Stefano (Venice).jpg|פאלאצו פיזאני


## גלריית פיסול

Bacchus by Jacopo Sansovino.jpg|בכחוס במוזיאון הלאומי ברג'לו
St John in the Desert by Maestro "Del san Giovannino" (Jacopo Sansovino?)-Bargello.jpg|יוחנן המטביל במוזיאון הלאומי ברג'לו
St Johan the Evangelist by Jacopo Tatti gen Sansovino at Bode Museum.jpg|יוחנן כותב הבשורה במוזיאון בודה
Madonna and Child by Jacopo Tatti gen Sansovino-Renaissance sculpture in the Bode-Museum-Berlin.jpg|המדונה והילד במוזיאון בודה
Madonna and Child by Jacopo Sansovino-Renaissance sculpture in the Bode-Museum-Berlin.jpg|המדונה והילד במוזיאון בודה
Madonna with saints by Jacopo Tatti gen Sansovino.jpg|המדונה והילד וקדושים במוזיאון בודה
Young saint by Maestro "Del san Giovannino" (Jacopo Sansovino?)-Bargello.jpg|קדוש צעיר במוזיאון הלאומי ברג'לו


## קישורים חיצוניים

* 

קטגוריה:חיי הציירים, הפסלים והאדריכלים הדגולים ביותר
קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-16
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1486
קטגוריה:נפטרים ב-1570
אוניברסיטת ברצלונה

**אוניברסיטת ברצלונה** (בקטלאנית: La **Universitat de Barcelona**, בספרדית: La **Universidad de Barcelona**; בראשי תיבות: **UB**) היא אוניברסיטה ציבורית אשר הוקמה ב-1450 וממוקמת בברצלונה שבספרד. האוניברסיטה נחשבת לאחת מן הטובות, הגדולות והיוקרתיות בספרד, ואחת מן הוותיקות בעולם. נכון לשנת 2023, למדו בה כ-63,000 סטודנטים. אוניברסיטת ברצלונה נחשבת גם למרכז מחקרי חשוב. יש בה 16 ספריות ולמעלה מ-6,328 חוקרים ועוזרי הוראה במשרה מלאה.

נכון לשנת 2023, היו באוניברסיטה 60 מחלקות ויחידת מחקר ב-17 פקולטות שונות: ביולוגיה, כימיה, חינוך, מדעי כדור הארץ, כלכלה ומנהל עסקים, אמנות, סיעוד, גאוגרפיה והיסטוריה, משפטים, מדעי המידע ומדיה אודיו-ויזואלית, מתמטיקה ומדעי המחשב, רפואה ומדעי הבריאות, רוקחות ומדעי המזון, פילולוגיה ותקשורת, פילוסופיה, פיזיקה ופסיכולוגיה.
האוניברסיטה הציעה 73 תוכניות לימוד לתואר ראשון, 172 תוכניות לתואר שני, 16 תוכניות לתואר כפול ו-47 תוכניות לתואר דוקטור.

האוניברסיטה חברה בקבוצת קוימברה (CG), באיגוד האוניברסיטאות האירופאיות (EUA), באיחוד אוניברסיטאות הים התיכון (UNIMED), בברית האוניברסיטאות הסינית-ספרדית (SSU), ברשת הבין-לאומית לאוניברסיטאות מחקר (IRUN), ברשת האוניברסיטאות  ויוס (XVU) ובליגה האירופית לאוניברסיטאות מחקר (LERU).

## היסטוריה
האוניברסיטה הוקמה בנובמבר 1450 תחת חסותו של אלפונסו החמישי, מלך אראגון. בעשורים שקדמו לכך פעל במקום בית ספר לרפואה ובתי ספר נוספים שעסקו בעיקר בתאולוגיה. צמיחתה המרכזית הראשונה של האוניברסיטה החלה רק כעשרות שנים לאחר מכן, בתקופתו של פרננדו השני, מלך אראגון. במהלך המאה ה-16 חלו רפורמות שונות בנוגע למינוי הפרופסורים במוסד ושיטות הבחינה. במחצית השנייה של המאה ה-19 נבנה מבנה חדש לאוניברסיטה, וההרצאות הראשונות החלו תוך כדי השיפוצים בשנת 1871. בשנת 1956 הוקמה הפקולטה לרוקחות, ולאחריה הוקמו הפקולטה למשפטים (1958) ומנהל עסקים (1962).
למעשה, אוניברסיטת ברצלונה הייתה האוניברסיטה היחידה בקטלוניה עד שנת 1971, עד הקמת המכללה הפוליטכנית.

## דירוגים בין-לאומיים

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:ברצלונה: מבנים
ברצלונה
קטגוריה:ברצלונה: חינוך
ברצלונה
ברצלונה
אוניברסיטת גרנדה

**אוניברסיטת גרנדה** (בספרדית: **Universidad de Granada**, או בקיצור: **UGR**) היא אוניברסיטה ציבורית הממוקמת בגרנדה שבספרד אשר הוקמה בשנת 1531 על ידי קרל החמישי, קיסר האימפריה הרומית הקדושה. עם מעל ל־55,000 סטודנטים (47,096 לתואר ראשון, 5,785 לתואר שני, 3,077 לתואר דוקטור), 5,511 סטודנטים בין־לאומיים (2017–2018), 3,621 סגל אקדמי ומחקרי ו־2,345 אנשי סגל מנהלי, היא האוניברסיטה הרביעית בגודלה בספרד (אחרי האוניברסיטה הלאומית לחינוך מרחוק (UNED) עם מעל ל־205,000 סטודנטים, אוניברסיטת קומפלוטנסה של מדריד (UCM) ואוניברסיטת סביליה).

האוניברסיטה חברה בקבוצת קוימברה (CG), באיחוד אוניברסיטאות הים התיכון (UNIMED), באיגוד האוניברסיטאות האיברו-אמריקאי לתואר ראשון (UIA) ובקבוצת טורדסילאס - רשת אוניברסיטאות, מברזיל, מספרד ומפורטוגל (סה"כ 55 אוניברסיטאות, מהן 29 ברזילאיות, 18 ספרדיות ו־8 פורטוגזיות) שהוקמה ביוני 2000, לקידום שיתוף פעולה בתחום המדע והטכנולוגיה. מבין בוגריה הידועים של האוניברסיטה ניתן למנות את אנטוניו מוניוס מולינה, אמריקו קסטרו וניסטו אלקלה סאמורה.

## ארגון אקדמי
ממוזער|שמאל|פסל קרל החמישי, קיסר האימפריה הרומית הקדושה, מייסד האוניברסיטה
האוניברסיטה פרושה על פני חמישה קמפוסים שונים בעיר גרנדה ובנוסף, ישנם קמפוסים גם במלייה ובסאוטה. בסך הכל, האוניברסיטה מורכבת מ־22 פקולטות, 5 בתי ספר, 124 מחלקות, 16 מכוני מחקר ו־12 מרכזי מחקר. לאוניברסיטה 89 תוכניות לימוד לתואר ראשון, 108 תוכניות לתואר שני ו־28 לתואר דוקטור (נכון לשנת הלימודים 2020–2021).

### פקולטות ובתי הספר בגרנדה
#### קמפוס מרכז העיר
* הפקולטה למדע המדינה ולסוציולוגיה
* הפקולטה ליחסי עבודה
* הפקולטה למשפטים
* הפקולטה לעבודה סוציאלית
* הפקולטה לתרגום ופרשנות
* בית הספר לאדריכלות

#### קמפוס קרטוג'ה
* הפקולטה למדעי הספורט
* הפקולטה לכלכלה ולעסקים
* הפקולטה למדעי החינוך
* הפקולטה לתקשורת ולתיעוד
* הפקולטה לרוקחות
* הפקולטה לפילוסופיה ולמדעי הרוח
* הפקולטה לרפואת שיניים
* הפקולטה לפסיכולוגיה

#### קמפוס פואנטנבה
* הפקולטה למדעים
* בית הספר להנדסת בניין
* בית הספר להנדסה אזרחית

#### קמפוס איינאדמר
* הפקולטה לאמנויות יפות
* בית הספר לטכנולוגיית מידע ולטלקומוניקציה

#### קמפוס למדעי הבריאות
* הפקולטה למדעי הרפואה
* הפקולטה לרפואה

### הקמפוס בסאוטה
* הפקולטה למדעי הבריאות
* הפקולטה לחינוך, כלכלה וטכנולוגיה

### הקמפוס במלייה
* הפקולטה למדעי החברה
* הפקולטה לחינוך וספורט
* הפקולטה לסיעוד

### מרכזים קשורים
* בית הספר לשפות מודרניות
* המרכז הטכנולוגי למחקר ופיתוח מזון פונקציונלי
* מרכז פייזר - המועצה האנדלוסית לגנומיקה

## דירוגים בין־לאומיים
* דירוג שאנגחאי - 301–400 (2024)
* דירוג Times Higher Education - מקומות 501–600 (2024)
* דירוג QS לאוניברסיטאות - 403 (2024)

## קישורים חיצוניים

* 

גרנדה
גרנדה
קטגוריה:גרנדה (ספרד)
קטגוריה:גרנדה (ספרד): מבנים
*